6 નવેમ્બરથી શરૂ થઇ રહેલી વેસ્ટ ઇન્ડિઝ સામેની બે ટેસ્ટ મેચોની શ્રેણી માટે બીસીસીઆઇની પસંદગી સમિતિ દ્વારા ભારતીય ક્રિકેટ ટીમની જાહેરાત કરી દેવામાં આવી છે . આ વખતે પણ બોલર ઝહીર ખાન , બેટ્સમેન વિરેન્દ્ર સેહવાગ ટીમમાં સ્થાન બનાવી શક્યા નથી . નોંધનીય છે કે , વેસ્ટ ઇન્ડિઝ સામેની બે ટેસ્ટ રમ્યા બાદ સચિન તેંડુલકર ક્રિકેટમાંથી નિવૃત્તિ લઇ લેવાના છે . આ ઉપરાંત ખભામાં ઇજા થવાના કારણે રવિન્દ્ર જાડેજાને આરામ આપવામાં આવ્યો છે . વનડેમાં શાનદાર પ્રદર્શન કરવા બદલ ટેસ્ટ ટીમમાં રોહિત શર્માને સ્થાન આપવામાં આવ્યું છે . રોહિત શર્મા રવિન્દ્ર જાડેજાના સ્થાને છઠ્ઠા નંબર પર બેટિંગ કરી શકે છે . અન્ય ફેરબદલની વાત કરવામાં આવે તો , મુરલી વિજયનો સમાવેશ કરવામાં આવ્યો છે . મુરલી વિજય , શિખર ધવન સાથે ટીમ માટે ઓપનિંગ કરશે . બોલિંગ સાઇડની વાત કરીએ તો બોલિંગ સાઇડમાં ચાર સ્વિમર અને ત્રણ સ્પીનર્સને સમાવાયા છે . ભારત અને વેસ્ટ ઇન્ડિઝ વચ્ચે શ્રેણીની બે ટેસ્ટ મેચ અનુક્રમે કોલકતા અને મુંબઇમાં રમાનારી છે . તો ચાલો તસવીરો થકી નજર ફેરવીએ કે ટીમ ઇન્ડિયામાં કયા - કયા બેટ્સમેનનો સમાવેશ કરવામાં આવ્યો છે .